EkBass/fiwiki-20250220-pages-articles huggingface dataset:
Akoniittihappo

Akoniittihappo (C6H6O6) on karboksyylihappoihin kuuluva orgaaninen yhdiste, jolla on cis- ja trans-isomeerit. Yhdisteen cis-isomeeria (CAS 585-84-2) esiintyy kaikissa eliöissä osana sitruunahappokiertoa ja trans-akoniittihappoa (CAS 4023-65-8) voidaan käyttää muovien- ja kumien pehmentimien valmistamiseen. == Ominaisuudet ja biologinen rooli == Molemmat akoniittihapon isomeerit ovat huoneenlämpötilassa valkoisia kiteisiä aineita, jotka liukenevat hyvin veteen ja etanoliin, mutta eivät juurikaan dietyylieetteriin. Trans-akoniittihappo on hieman cis-isomeeriään stabiilimpi. Kuumennettaessa yhdistettä siitä muodostuu ensin akoniittihapon anhydridi ja edelleen itakonianhydridiä tai sitrakonianhydridiä, jotka voidaan hydrolysoida itakoni- ja sitrakonihapoiksi.Rebecca Lopez-Garcia: Citric Acid, Kirk-Othmer Encyclopedia of Chemical Technology, John Wiley & Sons, New York, 2010. Viitattu 28.7.2015Frank H. Verhoff & Hugo Bauweleers: Citric Acid, Ullmann's Encyclopedia of Industrial Chemistry, John Wiley & Sons, New York, 2014. Viitattu 28.7.2015 Cis-akoniittihappoa esiintyy kaikissa eliöissä sitruunahappokierron osana. Sitä muodostuu välituotteena, kun akonitaasientsyymi isomeroi sitruunahappoa isositruunahapoksi. Ensimmäisen kerran yhdiste eristettiin vuonna 1820 ukonhatusta (Aconitum napellus). Cis- isomeerin lisäksi trans-isomeeria on eritetty muun muassa ukonhatusta, sokeriruo'osta, juurikkaasta ja kortteista. Niissä se esiintyy magnesium- ja kalsiumsuoloina. == Valmistus ja käyttö == Akoniittihappoa voidaan valmistaa kuumentamalla sitruunahappoa rikkihappo- tai metaanisulfonihappopitoisessa liuoksessa 175 °C:n lämpötilaan. Näin muodostuu pääasiassa trans- akoniittihappoa, mutta myös cis-akoniittihappoa, itakonihappoa, sitrakonihappoa ja asetonidikarboksyylihappoa. Akoniittihappoa voidaan käyttää itakonihapon valmistamiseen ja akoniittihaposta saatavia trietyyli- tai tributyyliestereitä käytetään synteettisten muovien ja kumien pehmentiminä. == Lähteet == == Aiheesta muualla == *Human Metabolome Database: cis-Aconitic acid *Human Metabolome Database: trans-Aconitic acid *Kyoto Encyclopedia of Genes and Genomes (KEGG): cis-Aconitic acid *Kyoto Encyclopedia of Genes and Genomes (KEGG): trans-Aconitic acid *Liber Herbarum II: Luettelo akoniittihappoa sisältävistä kasveista Luokka:Karboksyylihapot
Zdravko Radulović

Zdravko Radulović (s. 12. joulukuuta 1967 Nikšić, Montenegron ST, Jugoslavia) on kroatialaineneuroleague.net koripallovalmentaja ja kilpauransa päättänyt koripalloilija, joka edusti maajoukkuetasolla Jugoslaviaa. Radulović kuului Jugoslavian maajoukkueeseen, joka saavutti olympiahopeaa Soulissa 1988 ja Euroopan mestaruuden Jugoslaviassa 1989.Olympics at Sports- Reference.comarchive.fiba.com Pelaajauransa jälkeen Radulović on toiminut kroatialaisjoukkueiden päävalmentajana. == Lähteet == * Zdravko Radulović Bio, Stats and Results Olympics at Sports-Reference.com * Profiili archive.fiba.com * Profiili euroleague.net === Viitteet === Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Kroatialaiset koripalloilijat Luokka:Kroatialaiset koripallovalmentajat Luokka:Vuonna 1967 syntyneet Luokka:Elävät henkilöt
Obozerski

Obozerski () on kaupunkimainen taajama ja kaupunkikunta Arkangelin alueen Plesetskin piirissä Venäjällä. Se sijaitsee Obozero-järven rannalla 80 kilometriä Plesetskistä pohjoiseen. Taajamassa on 3 600 ja kunnassa 4 400 asukasta (vuonna 2012). ==Maantiede ja asutus== Obozerskin kunnan pinta-ala on 2 078,43 neliökilometriä. Se rajoittuu etelässä Plesetskin piirin Jemtsan ja pohjoisessa Samodedin kuntiin, idässä Arkangelin alueen Holmogoryn ja lännessä Onegan piiriin. Pinta-alasta 97,8 % on metsää. Kunnan alueella virtaa Jemtsan sivujoki Vaimuga. Seudulla on paljon soita. Hyötykaivannaisiin kuuluvat karbonaattimineraalit, hiekka, sora ja kivennäisvesi. Kunnassa sijaitsee osa Permilovon rauhoitusalueesta. Keskustaajaman lisäksi kuntaan kuuluvat Malyje Ozerkin ja Štšukozerjen kylät, Bolšaja Kjaman, Letneozerskin, Malinovkan, Mošnojen, Pervomaiskin, Sosnovkan, Švakinon ja Velikoozerskin asutukset sekä Urometsin rautatieasema. Obozerskin jälkeen suurimpia keskuksia ovat 400 asukkaan Letneozerski sekä yli sadan asukkaan Malinovka, Pervomaiski ja Švakino. Taajaman asukasluvun kehitys 1959 1970 1979 1989 2002 2010 7 174 7 636 7 457 5 837 3 725 3 620 ==Historia== Paikkakunta on saanut alkunsa vuonna 1897 perustetusta Obozerskajan rautatieasemasta. Belomorskiin johtavan yhteysradan valmistuttua vuonna 1939 siitä tuli tärkeä risteysasema. Asemataajama sai kaupunkimaisen taajaman statuksen ja nimen Obozerski vuonna 1957. ==Liikenne, talous ja palvelut== Obozerskin kautta kulkee etelästä Arkangeliin johtava rautatie, josta haarautuu rata Belomorskiin. Radoilla on Bolšaja Kjaman, Švakinon, Obozerskajan ja Letneozerskajan asemat. Taajaman ohi kulkee Arkangelin ja Kargopolin välinen asfaltoitu maantie. Obozerskista on linja-autoyhteys Plesetskiin. Kunnan läpi kulkevat myös kaukoliikenteen linja- autot. Seudun pääelinkeinot ovat puunhankinta- ja jalostus, elintarviketeollisuus, rautatieliikenne ja tienrakennustyöt. Maataloutta harjoitetaan yksityisillä palstaviljelmillä. Keskustaajaman palveluihin kuuluvat kaksi lastentarhaa ja keskikoulua, kulttuuritalo, kirjasto, poliklinikka ja sairaala. Eräitä palveluja on myös Letneozerskissa ja muissa asutuksissa. ==Nähtävyydet== Kunnan ainoa kulttuuriperintökohde on vuonna 1855 pystytetty Malyje Ozerkin kirkko, joka on säilynyt vain osittain. Muita nähtävyyksiä ovat Venäjän neljänkymmenennen tuhannen sähköistetyn rautatiekilometrin muistomerkki, Tihvinän Jumalanäidin ikonin tsasouna ja rakenteilla oleva kirkko. ==Lähteet== ==Aiheesta muualla== * Obozerskin kunnan sivusto * Obozerskin kunta Plesetskin piirin sivustolla Luokka:Arkangelin alueen kaupunkimaiset taajamat Luokka:Plesetskin piiri
Samotti

Samotti tarkoittaa poltettua ja murskattua savea ja myös keramiikan sekoitetta.Tieteen termipankki Se on huokoista eikä kovin tiheää. Sitä on saatavissa jauheena tai murskeena. Sitä käytetään saviastioiden ja veistosten teossa. Samottia käytetään saven täyteaineena, ja se on eri väristä kuin savi.MAO/TAO - Museoalan ja taideteollisuusalan ontologia == Lähteet== Luokka:Keramiikka
Karl August Finelius

Karl August Finelius (9. kesäkuuta 1814 Vaasa – 10. joulukuuta 1894 Kokkola) oli suomalainen kirkkoherra, rehtori ja oppikirjojen tekijä. Fineliuksen vanhemmat olivat värjärimestari Karl Ulrik Finelius (k. 1846) ja Anna Elisabet Lundqvist tämän toisessa avioliitossa. Hän kävi Tampereen pedagogiota ja Vaasan triviaalikoulua ja pääsi ylioppilaaksi 1834. Finelius valmistui Helsingin yliopistosta filosofian kandidaatiksi 1839 ja maisteriksi 1840. Hänestä tuli riemumaisteri 1890. Finelius vihittiin papiksi Turun hiippakunnassa 1840. Finelius oli Turun triviaalikoulun vt. apologistana 1840, apulaispappina Jomalassa 1840–1843, Skarpansin vt. saarnaajana 1843 ja Raahen ala-alkeiskoulun rehtorina 1843–1850. Hän oli Kokkolan kappalaisena 1850–1888 ja Kokkolan kirkkoherrana 1888–1894 (astui virkaan 1890). Finelius sai varapastorin arvon 1851 ja rovastin arvon 1889. Finelius kirjoitti maantiedon, Suomen historian ja suomen kielen alkeisoppikirjoja. Finelius oli naimisissa 1843–1866 Katarina Fredrika Chydeniuksen (k. 1866) kanssa ja vuodesta 1871 Charlotta Westerstråhlen kanssa. Hänen poikansa ensimmäisestä avioliitosta oli Viipurissa painoasiamiehenä toiminut Karl Fredrik Finelius (1844–1907). Luettu 28.7.2015. == Teoksia == * Finsk språklära för lägre elementar-skolor : I Elementarlära, II: Formlära. Wasa 1845 * Försök till lärobok i geografien för begynnare. Wasa 1848 * Suomen maanopas : ynnä johdatuksen kanssa yhteiseen maa-tietoon, sunnuntai-kouluin tarpeeksi. Vaasa 1848 (Teos pdf-tiedostona Dorian Kansalliskirjastossa) * Försök till lärobok i Finlands historia. Helsingfors 1850 * Finlands geografi, jemte en kort handledning i allmänna geografin : för söndags-skolornas behof. Sandelin, Jakobstad 1855 ==Lähteet== Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1814 syntyneet Luokka:Vuonna 1894 kuolleet
NK Inter Zaprešić

Nogometni Klub Inter Zaprešić on jalkapalloseura Zaprešićin kaupungista, Pohjois-Kroatiasta. Seura pelaa kaudella 2021-2022 Kroatian toiseksi korkeimmalla sarjatasolla Kakkosliiga:ssa. Joukkue on voittanut kertaalleen Kroatian cupin vuonna 1992. ==Kokoonpano== Tilanne 28. heinäkuuta 2015 ==Lähteet== Luokka:Kroatialaiset jalkapalloseurat Luokka:Vuonna 1929 perustetut urheiluseurat
Henri Bedimo

Henri Bedimo Nsamé (s. 4. kesäkuuta 1984 Douala) on kamerunilainen jalkapalloilija. Pelipaikaltaan hän on vasen laitapuolustaja. Bedimo edustaa Ranskan pääsarjassa Ligue 1:ssä pelaavaa Lyonia.Henri Bedimo Transfermarkt- sivustolla == Saavutukset == :Päivitetty kauden 2014–2015 jälkeen. Montpellier * Ligue 1: 2011–2012 == Lähteet == Luokka:Kamerunilaiset jalkapalloilijat Luokka:Vuonna 1984 syntyneet Luokka:Elävät henkilöt
NK Istra 1961

Nogometni Klub Istra 1961 on jalkapalloseura Pulan kaupungista Länsi- Kroatiasta. Seura on perustettu vuonna 1961. Sen kotistadion on Stadion Aldo Drosina. Istra pelaa kaudella 2023–2024 Kroatian korkeimmalla sarjatasolla 1. HNL:ssä. Maan toiseksi korkeimman sarjatason 2. HNL:n seura on voittanut kahdesti 2004 ja 2009. == Lähteet == Luokka:Kroatialaiset jalkapalloseurat Luokka:Vuonna 1961 perustetut urheiluseurat
Som

Som (, ) oli Venäjän keisarikunnan laivaston Som-luokan sukellusvene, joka upposi 10. toukokuuta 1916 Ahvenanmerellä. == Valmistus == Electric Boat Company tilasi aluksen telakaltaan. Alus laskettiin vesille 12. kesäkuuta 1901 ja valmistui vielä samana vuonna.Friedman 1995 s. 27 == Hankinta == Hollandin suunnittelema Electric Boat Companyn 1901 valmistama Fulton oli koekäyttöön tehty sukellusvene, jolla testattiin Yhdysvaltain laivastolle suunniteltavaa Adder-luokkaa. Venettä kävi 1901 testaamassa Venäjän keisarikunnan sukellusveneiden teknisen lautakunnan jäsen luutnantti Beklemishev, joka antoi aluksesta kielteisen raportin. Syksyllä Beklemishevin palatessa Venäjälle, Electric Boat Company teki tarjouksen valmistaa kuusi sukellusvenettä keisarikunnan laivastolle. Tarjouksesta kuitenkin kieltäydyttiin.Polmar & Noot 1991 s. 13-14 Venäjän-Japanin sodan alkaminen helmikuussa 1904 aiheutti, että laivastoministeriö tilasi Nevan telakalta kuusi sukellusvenettä. Veneiden piti perustua Fultoniin, jonka lisenssi tuli hankkia. Japanin joukkojen uhatessa Port Arthuria ministeriö valtuutti Nevan telakan ostamaan Fultonin.Polmar & Noot 1991 s. 14 == Palvelus == Alus siirrettiin yöllä 28.-29. 1904 brittiläiselle höyrylaiva S/S Menanticille, mutta akusto kuljetettiin erikseen. Merellä sukellusvene nimettiin uudelleen Madamiksi. Heinäkuun alussa kuljetus saapui Kronstadtiin, missä sukellusvene purettiin rahtialuksesta. Sukellusvene siirrettiin Pietariin Nevan telakalle, missä tehtiin muutostöitä. Töiden valmistuttua alus siirrettiin Vladivostokiin Venäjän-Japanin sotaan. Torpedojen puutteen vuoksi se osallistui ainoastaan 28. huhtikuuta 1905 käytyyn taisteluun. Joulukuussa 1914 Som siirrettiin Krimille Mustanmeren laivastoon Sevastopoliin. Seuraavan vuoden heinäkuussa Som vietiin rautateitse Pietariin, josta se jatkoi uuteen kotisatamaansa Maarianhaminaan. Som törmäsi aamulla 10. toukokuuta 1916 S/S Ingermanlandiin. Aluksen miehistö, kaksi upseeria ja 16 miehistönjäsentä, hukkuivat. Hylyn uskotaan löytyneen Ruotsin rannikolta Ahvenanmereltä uppoamispaikaltaan. Tieto Somiksi oletetun aluksen löytymisestä julkaistiin heinäkuussa 2015. ==Lähteet== * * * === Viitteet === ==Aiheesta muualla== *Som. Militaryhonors.sid-hill.us Luokka:Som-luokan sukellusveneet
Fulton

Fulton voi tarkoittaa ainakin seuraavia: == Maantieteessä == * Fulton, kaupunki Mississippissä, Yhdysvalloissa * Fulton, kaupunki Missourissa, Yhdysvalloissa * Fulton, paikkakunta Oswegon piirikunnassa New Yorkissa, Yhdysvalloissa * Fulton, paikkakunta Schoharien piirikunnassa New Yorkissa, Yhdysvalloissa * Fultonin piirikunta: ** Fultonin piirikunta, piirikunta Georgiassa, Yhdysvalloissa ** Fultonin piirikunta, piirikunta New Yorkin osavaltiossa, Yhdysvalloissa ** Fultonin piirikunta, piirikunta Ohiossa, Yhdysvalloissa == Sukunimenä == * Hamish Fulton (s. 1946), brittiläinen ympäristötaiteilija ja valokuvaaja * James Fulton (s. 1992), irlantilainen kartanlukija * Robert Fulton (1765–1815), yhdysvaltalainen insinööri ja höyrylaivan keksijä * Ruth Benedict (oik. Ruth Fulton; 1887–1948), yhdysvaltalainen antropologi == Muita merkityksiä == * Fulton, Yhdysvalloissa rakennettu sukellusvene, joka myytiin Venäjälle ja joka upposi Som-nimisenä Ahvenanmerellä 1916. Luokka:Luettelot henkilöistä sukunimen mukaan
Jean Marie Dongou

Jean Marie Dongou Tsafack (s. 20. huhtikuuta 1995 Douala Kamerun) on kamerunilainen jalkapalloilija, joka edustaa Japanin J3 Leaguessa pelaavaa FC Osakaa. Hänen kasvattajaseura on espanjalainen FC Barcelona. Barcelonassa lähinnä reservijoukkueessa FC Barcelona B:ssä pelannut Tsafack siirtyi Veikkausliigassa pelaavaan FC Honkaan kaudeksi 2020. Hän on pelannut yhden ottelun sekä La Liigassa että Mestarien Liigassa. Espanjassa ollessaan hän on saanut myös maan kansalaisuuden. Dongou liittyi FC Barcelonan junioriorganisaatioon 13-vuotiaana kamerunilaisen Samuel Eto'n akatameian kautta. Hän esiintyi ensimmäisen kerran 28. tammikuuta 2012 FC Barcelonan B-joukkueessa, joka pelasi Espanjan kolmanneksi korkeinta sarjaa Segunda División B. FC Barcelonan edustusjoukkueessa hän esiintyi kerran 6. joulukuuta 2013. Hän vaihtoi seuraa vuonna 2016, jolloin hän siirtyi Espanjan toiseksi korkeimmalla sarjatasolla Segunda Divisiónissa olevaan Real Zaragozaan, jota hän edusti 1,5 vuoden ajan vuosina 2017-2018. Sen jälkeen hän siirtyi kolmanneksi korkeimmalla Espanjan sarjatasolla pelanneeseen Gimnàstic de Tarragonaan nelivuotisella sopimuksella. Hän kuitenkin siirtyi vajaan vuoden Gimnàstic-kauden jälkeen kaksivuotisella sopimuksella CD Lugon riveihin, joka pelasi toiseksi korkeinta Segunda División-sarjaa. Tammikuussa 2019 hän siirtyi vuokralle Lleida Esportiu, joka pelasi kolmanneksi korkeimmassa Segunda División B-sarjassa. Jean Marie Dongoun sopimus Lugon kanssa päättyi heinäkuussa 2019. Sen jälkeen hän teki helmikuussa 2020 sopimuksen Suomen Veikkausliigassa pelanneen FC Hongan kanssa. == Aiheesta muualla == == Lähteet == Luokka:Kamerunilaiset jalkapalloilijat Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Oksovski

Oksovski () on maalaiskunta ja sen keskustaajama Arkangelin alueen Plesetskin piirissä Venäjällä. Se sijaitsee Onegajoen varrella 29 kilometriä Plesetskistä lounaaseen. Taajamassa on 1 900 ja kunnassa 2 800 asukasta (vuonna 2013). ==Maantiede ja asutus== Oksovskin kunnan pinta-ala on 357,69 neliökilometriä. Se rajoittuu etelässä Plesetskin piirin Fedovon, lännessä Severoonežskin, pohjoisessa Savinskin ja idässä Plesetskin kuntiin sekä kaakossa Arkangelin alueen Njandoman piiriin. Pinta-alasta 89,1 % on metsää ja 6,4 % maatalousmaata. Kunnan läpi virtaa Onegajoki. Seudulla on paljon soita ja karsti-ilmiöitä. Hyötykaivannaisiin kuuluvat hiekka, sora ja basaltti. Keskustaajaman lisäksi kuntaan kuuluvat Denislavjen, Falevon, Goran, Havdinan, Kazakovan, Koršakovan, Matvejevskajan, Navolokin, Oksovan, Polskajan, Šilovskajan, Tarasovan ja Teterinan kylät sekä Bulatovon, Pustynkan ja Rosljakovskaja Zapanin asutukset. Toiseksi suurin asutuskeskus on lähes 400 asukkaan Bulatovo. Taajaman asukasluvun kehitys 1970 1979 1989 2002 2010 4 497 8 479 2 887 2 207 2 051 ==Historia== Kunnan alue käsittää historiallisen Navolokin volostin. Neuvostoaikana perustettiin Oksovan kyläneuvosto, jonka keskuspaikkana toimi Navolokin kylä. Entisestä metsätyöläisasutuksesta muodostettiin vuonna 1961 Oksovskin kaupunkimainen taajama. Oksovskin taajamaneuvostosta erotettiin vuonna 1985 Severoonežskin taajamaneuvosto. Oksovski menetti kaupunkimaisen taajaman statuksen vuonna 2013. ==Liikenne, talous ja palvelut== Oksovskin kautta kulkee Puksan, Severoonežskin, Undozeron ja Jangoryn välinen rautatie. Arkangelin ja Kargopolin väliseltä maantieltä haarautuu Denislavjessa Oksovskiin ja Severoonežskiin johtava tie. Taajamasta on linja-autoyhteys Plesetskiin. Kunnan läpi kulkevat myös kaukoliikenteen linja-autot. Seudun pääelinkeinot ovat maatalous ja metsäteollisuus. Puunhankintaa ja -jalostusta harjoittavat Jarnemales ja LesWood, maataloutta Denislavjen karjatila ja joukko yksityisiä palstaviljelmiä. Keskustaajaman palveluihin kuuluvat lastentarha, keskikoulu, kulttuuritalo, kirjasto ja pieni poliklinikka. Eräitä palveluja on myös Denislavjessa ja muissa kylissä. ==Nähtävyydet ja matkailu== Paikallinen nähtävyys on Denislavjen raunioitunut puukirkko, joka on pystytetty 1900-luvun alussa. Denislavjessa toimii retkeilymaja. ==Lähteet== ==Aiheesta muualla== * Oksovskin kunnan sivusto * Oksovskin kunta Plesetskin piirin sivustolla Luokka:Plesetskin piiri
NK Lokomotiva

Nogometni Klub Lokomotiva Zagreb on jalkapalloseura Zagrebista. Seura pelaa kaudella 2021-2022 Kroatian korkeimmalla sarjatasolla 1. HNL:ssä. Sen kotistadion on Stadion Kranjčevićeva. ==Lähteet== Luokka:Kroatialaiset jalkapalloseurat Luokka:Zagrebin urheilu Luokka:Vuonna 1914 perustetut urheiluseurat
Internet Game Database

Internet Game Database (IGDB) on verkossa toimiva tietokanta jonka päämääränä on "kerätä, säilyttää ja jakaa tietoa peleistä". Tietokannasta löytyy tällä hetkellä informaatiota ainoastaan videopeleistä. IGDB julkaistiin suljettuna beta-versiona vuonna 2012 ja se siirtyi avoimeen beta-versioon vuonna 2015. Twitch osti IGDB:n lokakuussa 2019. Kesäkuussa vuonna 2015 IGDB-tietokannasta löytyi 10 000 videopeliä, 5 600 videopeliyhtiötä ja melkein 80 000 pelinkehittäjää. Nämä tiedot on kerätty sivuston 3600 rekisteröidyn beta- käyttäjän toimesta. Sivuston FAQ-osion mukaan kaikki käyttäjien syöttämä tieto on myös ylläpitäjien tarkistamaa ja hyväksymää. Yksi IGDB-tietokannan ominaisuuksista on käyttäjien mahdollisuus arvioida videopelejä ja antaa näille arvosana asteikolla yhdestä kymmeneen. Toinen merkittävä ominaisuus on keskustelupalsta, jolla käyttäjät voivat keskustella peleihin liittyvistä aiheista. Sivusto ilmoittaa tukevansa myös videopelitutkimusta tarjoamalla paikan arkistoida ja linkittää vertaisarvioituja tieteellisiä artikkeleja. ==Lähteet== == Aiheesta muualla == *IGDB.com Luokka:Videopelisivustot
Aaron Brown

Aaron Brown (s. 27. toukokuuta 1992 Toronto, Ontario) on kanadalainen pikajuoksija, joka kilpailee 100 ja 200 metrillä. Brown on 185 senttimetriä pitkä ja painaa 79 kilogrammaa. Brown oli mukana 200 metrillä vuoden 2012 kesäolympialaisissa Lontoossa, jääden kuitenkin välieriin. Seuraavan vuoden MM-kilpailuissa Moskovassa Brown oli 100 metrillä välierissä. Hän saavutti myös pronssia pikaviestistä noista kilpailuista. Vuoden 2015 MM-kilpailuissa Pekingissä Brown jäi 100 metrillä välieriin ja 200 metrillä alkueriin. Pikaviestistä hän saavutti jälleen pronssia. Rio de Janeiron olympialaisissa 2016 hän karsiutui 100 metrin alkuerissä ja 200 metrin välierissä sekä sai pronssia 4 × 100 metrin viestissä. Lontoon MM-kilpailuissa 2017 hänet hylättiin 200 metrin alkueräjuoksussa. Dohan MM-kilpailuissa 2019 hän sijoittui 100 metrillä kahdeksanneksi ja 200 metrillä kuudenneksi. Tokion 2020 olympialaisissa hän sijoittui 200 metrillä kuudenneksi ja saavutti hopeaa 4 × 100 metrin viestissä. Eugenen MM-kilpailuissa 2022 hän juoksi avausosuuden kultaa voittaneessa Kanadan pikaviestijoukkueessa. Lisäksi hän sijoittui 100 metrillä kahdeksanneksi ajalla 10,07 ja 200 metrillä seitsemänneksi ajalla 20,18. Budapestin MM-kilpailuissa 2023 hänet hylättiin 200 metrin välieräjuoksussa. Pariisin olympialaisissa 2024 hän juoksi avausosuuden Kanadan kultajoukkueessa 4 × 100 metrin viestissä. 100 metrillä hänet hylättiin alkuerissä ja 200 metrillä hän karsiutui välierissä. Brown on saavuttanut alle 18-vuotiaiden MM-hopeaa vuodelta 2009 100 metriltä ja alle 20-vuotiaiden MM-pronssia seuraavalta vuodelta 200 metriltä. IAAF World Relays -kilpailuissa hän voitti kultaa 4 × 200 metrin viestissä 2017. Gold Coastin Kansainyhteisön kisoissa 2018 hän sai hopeaa 200 metrillä ajalla 20,34. == Henkilökohtaiset ennätykset == === Ulkoradoilla === Laji Tulos Paikka Päivä 100 metrin juoksu 9,96 Montverde 11. kesäkuuta 2016 200 metrin juoksu 19,95 Lausanne 5. heinäkuuta 2019 === Sisäradoilla === Laji Tulos Paikka Päivä 60 metrin juoksu 6,55 Albuquerque 15. helmikuuta 2014 200 metrin juoksu 20,53 Albuquerque 14. helmikuuta 2014 == Huomautukset == == Lähteet == Luokka:Kanadalaiset pikajuoksijat Luokka:Kanadalaiset olympiavoittajat Luokka:Vuonna 1992 syntyneet Luokka:Elävät henkilöt
Andre De Grasse

Andre De Grasse (s. 10. marraskuuta 1994 Markham, Ontario) on kanadalainen pikajuoksija, joka kilpailee 100 metrillä ja 200 metrillä. Toronton Pan- Amerikan kisoissa 2015 De Grasse voitti kultaa sekä 100 että 200 metriltä. 200 metrillä hän juoksi loppukilpailussa uuden Kanadan ennätyksen 19,88. De Grasse pitää hallussaan myös Kanadan sisäratojen 200 metrin ennätystä 20,26. Viitattu 20.10.2019 Pekingin MM-kilpailuista 2015 De Grasse saavutti pronssia 100 metriltä ennätyksellään 9,92. Hän jakoi pronssin yhdessä Trayvon Bromellin kanssa. Samoista kisoista hän saavutti pronssia myös pikaviestistä. De Grasse saavutti Rio de Janeiron olympialaisissa 2016 hopeaa 200 metrillä ajalla 20,02 ja pronssia 100 metrillä ennätysajallaan 9,91 sekä pronssia pikaviestistä. De Grasse voitti World Relays -kilpailuissa 2017 kultaa 4 × 200 metrin viestissä. Vuoden 2019 Dohan MM-kilpailuissa hän sai 200 metrillä hopeaa ajalla 19,95 ja 100 metrillä pronssia ennätysajallaan 9,90. De Grasse voitti 200 metrin olympiakultaa Tokion 2020 olympialaisissa. Hän juoksi jo välierissä Kanadan ennätyksen 19,73, jonka paransi loppukilpailussa lukemiin 19,62. 100 metrillä hän saavutti pronssia ennätysajallaan 9,89. Hän juoksi lisäksi ankkuriosuuden Kanadan hopeajoukkueessa 4 × 100 metrin viestissä. Eugenen MM-kilpailuissa 2022 hän juoksi ankkuriosuuden Kanadan pikaviestijoukkueessa, joka voitti kultaa maan ennätysajalla 37,48. 100 metrillä hän karsiutui välierissä. Budapestin MM-kilpailuissa 2023 hän sijoittui 200 metrillä kuudenneksi. Pariisin olympialaisissa 2024 De Grasse juoksi ankkuriosuuden Kanadan pikaviestijoukkueessa, joka voitti olympiakultaa. Sekä 100 että 200 metrillä hän selviytyi välieriin. Kauden 2015 jälkeen De Grasse solmi Puman kanssa monivuotisen sponsorointisopimuksen. Sopimuksen arvo oli 11 miljoonaa Yhdysvaltain dollaria, bonuksineen jopa 30 miljoonaa. 18\. kesäkuuta 2017 Tukholman Timanttiliigassa De Grasse juoksi 100 metrillä tuulituloksen 9,69 s (+4,8 m/s). De Grasse on naimisissa aitajuoksija Nia Alin kanssa. == Henkilökohtaiset ennätykset == === Ulkoradoilla === Laji Tulos Paikka Päivä Muuta 100 m 9,89 s Tokio 1. elokuuta 2021 200 m 19,62 s Tokio 4. elokuuta 2021 Kanadan ennätys === Sisäradoilla === Laji Tulos Paikka Päivä Muuta 60 m 6,60 s Lincoln 7. helmikuuta 2015 200 m 20,26 s Fayetteville 14. maaliskuuta 2015 Kanadan ennätys == Huomautukset == == Lähteet == == Aiheesta muualla == Luokka:Kanadalaiset pikajuoksijat Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Guido Vadalá

Guido Nahuel Vadalá (s. 8. helmikuuta 1997 Rosario) on argentiinalainen jalkapalloilija, joka edustaa Italian Serie A:ssa pelaavaa Juventusta lainalla Primera División de Argentinan Boca Juniorsista. Pelipaikaltaan Vadalá on oikea laitahyökkääjä.http://www.transfermarkt.co.uk/guido- vadala/profil/spieler/343504#subnavi Vadalá on Boca Juniorsin kasvatti. Hän nousi seuran edustusjoukkueeseen vuonna 2015. Vadalá pelasi Bocan paidassa kaksi ottelua Copa Libertadoresissa kaksi ottelua, mutta ei ole debytoinut vielä Primera División de Argentinassa.http://www.transfermarkt.co.uk/guido- vadala/leistungsdatenverein/spieler/343504 Heinäkuussa 2015 Vadalá siirtyi kaksivuotiselle lainalle Italian Serie A:n Juventukseen. == Lähteet == Luokka:Argentiinalaiset jalkapalloilijat Luokka:Vuonna 1997 syntyneet Luokka:Elävät henkilöt
Marxilaisen yhteiskuntatieteen seura

Marxilaisen Yhteiskuntatieteen Seura ry (MYTS) on marxilaisen yhteiskunta- analyysin edistämiseen keskittynyt tieteellinen yhdistys. Seura on perustettu 26.4.1992 ja se pitää yllä marxilaiseen yhteiskuntateoriaan perustuvaa keskustelua ja tutkimusta. MYTS toimii pääsääntöisesti Tampereella, mutta tekee aktiivista yhteistyötä kansallisten ja kansainvälisten toimijoiden kanssa osallistumalla esimerkiksi käännös- ja tutkimusprojekteihin, sekä järjestämällä kokouksia, seminaareja, ja kustantamalla painotuotteita. == Katso myös == * Karl Marx * Karl Marx -seura == Aiheesta muualla == * MYTSin kotisivut Luokka:Suomalaiset marxilaiset järjestöt
Rakieem Salaam

Rakieem Mustafa Allah "Mookie" Salaam (s. 5. huhtikuuta 1990 San Bernardino, Kalifornia) on yhdysvaltalainen pikajuoksija, joka kilpailee 100 ja 200 metrillä. Salaam on 180 senttimetriä pitkä ja painaa 79 kilogrammaa. == Ura == Salaam kuului Yhdysvaltain hopeaa saavuttaneeseen pikaviestijoukkueeseen vuoden 2013 MM-kilpailuissa Moskovassa. Hän juoksi sekä alkuerissä että finaalissa. Muut joukkueen jäsenet olivat Charles Silmon, Mike Rodgers ja Justin Gatlin. Salaam on voittanut urallaan yhden Timanttiliigan osakilpailun.http://www.all-athletics.com/node/324968 Salaamin valmentajna toimii Matt Kane. == Ennätykset == === Ulkoradoilla === Laji Tulos Paikka Päivä 100 metrin juoksu 9,97 Des Moines 10. kesäkuuta 2011 200 metrin juoksu 20,05 Norman 15. toukokuuta 2011 === Sisäradoilla === Laji Tulos Paikka Päivä 60 metrin juoksu 6,54 Fayetteville 11. helmikuuta 2011 200 metrin juoksu 20,39 College Station 11. maaliskuuta 2011 == Lähteet == Luokka:Yhdysvaltalaiset pikajuoksijat Luokka:Vuonna 1990 syntyneet Luokka:Elävät henkilöt
Savinski

Savinski () on kaupunkimainen taajama ja kaupunkikunta Arkangelin alueen Plesetskin piirissä Venäjällä. Se sijaitsee Vienanjoen sivujoen Jemtsan varrella 35 kilometriä Plesetskistä pohjoiseen. Taajamassa on 7 500 ja kunnassa 8 000 asukasta (vuonna 2012). ==Maantiede ja asutus== Savinskin kunnan pinta-ala on 1 641,91 neliökilometriä. Se rajoittuu etelässä Plesetskin piirin Plesetskin, Oksovskin ja Severoonežskin, lännessä Jarneman ja pohjoisessa Jemtsan kuntiin, luoteessa Arkangelin alueen Onegan piiriin sekä idässä Mirnyin kaupunkipiirikuntaan. Pinta-alasta 95,7 % on metsää. Kunnan alueella virtaavat Onegajoki, Jemtsa ja sen sivujoki Šeleksa. Seudulla on paljon soita ja karsti-ilmiöitä. Hyötykaivannaisiin kuuluvat savi, kalkkikivi, turve, hiekka ja sora. Kunnassa sijaitsee Plesetskin rauhoitusalue. Keskustaajaman lisäksi kuntaan kuuluvat Savinskojen ja Šestovon kylät sekä Krivozerkon, Reka Jemtsan, Sanatori Timmen, Šeleksan ja 88. kvarttaalin asutukset. Savinskojessa on lähes 200 ja Reka Jemtsassa ja Šeleksassa yli sata asukasta. Taajaman asukasluvun kehitys 1970 1979 1989 2002 2010 9 516 12 490 11 544 7 887 7 661 ==Historia== Kunnan alue käsittää historiallisen Savinskojen volostin. Neuvostoaikana muodostettiin samanniminen kyläneuvosto. Savinskin kaupunkimainen taajama on perustettu vuonna 1961 metsäteollisuuspiirin ja rakenteilla olleen sementtitehtaan yhteyteen. ==Liikenne, talous ja palvelut== Kunnan läpi kulkevat etelästä Arkangeliin johtava rautatie sekä Arkangelin ja Kargopolin välinen asfaltoitu maantie. Rautatieltä haarautuu sivuraide Savinskin taajamaan. Radan varrella on Šeleksan asema. Savinskista on linja-autoyhteys Plesetskiin. Kunnan läpi kulkevat myös kaukoliikenteen linja-autot. Seudun pääelinkeinot ovat rakennustarvikkeiden tuotanto ja metsäteollisuus. Tärkein tuotantolaitos on vuonna 1966 valmistunut Savinskin sementtitehdas. Lisäksi tuotetaan teräsbetonia, hiekkaa ja soraa sekä harjoitetaan puunhankintaa ja -jalostusta. Maatalouden merkitys on vähäinen. Keskustaajaman palveluihin kuuluvat keskikoulu, kulttuuritalo, kirjasto, poliklinikka ja paikallissairaala. ==Lähteet== ==Aiheesta muualla== * Savinskin kunnan sivusto * Savinskin kunta Plesetskin piirin sivustolla Luokka:Arkangelin alueen kaupunkimaiset taajamat Luokka:Plesetskin piiri
Veljko Bulajić

200px|thumb|Veljko Bulajić vuonna 1969 Veljko Bulajić (22. maaliskuuta 1928 Vilusi – 2. huhtikuuta 2024) oli montenegrolais-kroatialainen elokuvaohjaaja ja käsikirjoittaja. Hänen elokuvansa on ollut ehdokkaana Kultaiseen palmuun ja parhaan vieraskielisen elokuvan Oscar-palkintoon. == Ura == Bulajić kiinnostui toisen maailmansodan jälkeen elokuvista ja opiskeli ohjaamista Roomassa. Hän avusti Italiassa muun muassa ohjaajia Federico Felliniä ja Vittorio de Sicaa. Jugoslaviaan palattuaan Bulajić ohjasi ensimmäiset omat lyhytelokuvansa. Bulanićin ensimmäinen kokopitkä elokuva oli Juna ilman aikataulua, joka julkaistiin vuonna 1959. Elokuva oli ehdokkaana Cannesin elokuvajuhlien Kultaiseen palmuun. Vuonna 1962 Bulajić ohjasi elokuvan Kozara – veriset vuoret, joka oli ehdokkaana Moskovan kansainvälisessä elokuvafestivaaleissa ja voitti Kultaisen palkinnon. Bulajić ohjasi myöhemmin Neretvan taistelu elokuvan, joka taas julkaistiin 1969. Elokuva oli ehdolla parhaan vieraskielisen elokuvan Oscariin.http://www.filmski- programi.hr/baza_redatelj.php?id=35 Bulajić kuoli huhtikuussa 2024 lyhyen sairastelun jälkeen. ==Filmografia== *Juna ilman aikataulua (Vlak bez voznog reda, 1959) *Rat (1960) *Kozara – veriset vuoret (Kozara, 1962) *Skoplje (Skopje 1963, 1964) *Pogled u zjenicu sunca (1966) *Neretvan taistelu (Bitka na Neretvi, 1969) *Sarajevski atentat (1975) *Čovjek koga treba ubiti (1979) *Visoki napon (1981) *Veliki transport (1983) *Libertas (2006) ==Lähteet== ==Aiheesta muualla== * Luokka:Kroatialaiset elokuvaohjaajat Luokka:Montenegrolaiset henkilöt Luokka:Vuonna 1928 syntyneet Luokka:Vuonna 2024 kuolleet
FK Astana

FK Astana (, ) on jalkapalloseura Kazakstanin pääkaupungista Astanasta. Sen edustusjoukkue pelaa Kazakstanin korkeimmalla sarjatasolla Valioliigassa. Seura perustettiin vuonna 2009, kun almatylaiset Valioliiga-seurat Megasport ja Almaty yhdistyivät ja muuttivat Astanaan. Seuran alkuperäinen nimi oli Lokomotiv, ja nykyisen nimensä se sai vuonna 2011. Nimeä Astana kantoi aiemmin myöhempi Astana-1964, joka pudotettiin talousvaikeuksien vuoksi Valioliigasta 1. divisioonaan kauden 2008 päätteeksi. Astana pelasi ensimmäisen kautensa Valioliigassa vuonna 2009. Seura on voittanut Valioliigan mestaruuden vuonna 2014 ja Kazakstanin cupin vuosina 2010 ja 2012. Seuran kotistadion on 30 000 -paikkainen Astana Arena, joka valmistui heinäkuussa 2009. Stadionilla pelaa myös Baiterek. == Saavutukset == * Kazakstanin-mestaruus (7): 2014 2015, 2016, 2017, 2018, 2019, 2022 * Kazakstanin cup (2): 2010, 2012 * Kazakstanin supercup (4): 2011, 2015, 2018, 2019 == Lähteet == == Aiheesta muualla == * FK Astanan sivusto * FK Astana Euroopan jalkapalloliiton sivustolla * Astana Arenan sivusto Astana Luokka:Astanan urheilu
Som-luokka

Som-luokka (, ) oli Venäjän keisarikunnan laivaston vuosina 1904–1907 hankittujen seitsemän sukellusveneen muodostama alusluokka. Alukset suunnitteli ja ensimmäisen aluksen valmisti yhdysvaltalainen Electric Boat Company. Luokan pohjana oli Electric Boatin vuonna 1901 valmistunut, myynninedistämistarkoituksessa ympäri maailmaa esitelty prototyyppialus Fulton. Se toimitettiin Venäjän laivastolle Kronstadtiin heinäkuussa 1904. == Alukset == Sukellusveneet olivat osa Venäjän–Japanin sodan aikaista hätävarusteluohjelmaa.Polmar & Noot 1991 s. 14 Som-luokkaPolmar & Noot 1991 s. 228-229 nimi rakentaja kölinlasku vesillelasku palvelus kohtalo Som Electric Boat Company, Groton, Connecticut 1901 huhtikuu 1905 uponnut 23. toukokuuta 1916 Beluga Nevskin laivanrakennus ja konepaja, Pietari toukokuu 1904 1905 26. toukokuuta 1906 miehistönsä upottama 24. helmikuuta 1918 Losos Nevskin laivanrakennus ja konepaja 1904 1905 26. toukokuuta 1906 miehistönsä upottama 26. huhtikuuta 1919 Peskar Nevskin laivanrakennus ja konepaja toukokuu 1904 1905 26. toukokuuta 1906 miehistönsä upottama 24. helmikuuta 1918 Štšuka Nevskin laivanrakennus ja konepaja toukokuu 1904 15. lokakuuta 1904 heinäkuu 1905 miehistönsä upottama 24. helmikuuta 1918 Sterljad Nevskin laivanrakennus ja konepaja toukokuu 1904 1905 26. toukokuuta 1906 miehistönsä upottama 24. helmikuuta 1918 Sudak Nevskin laivanrakennus ja konepaja 1904 1907 22. marraskuuta 1907 miehistönsä upottama 26. huhtikuuta 1919 ==Lähteet== * * === Viitteet === ==Aiheesta muualla== *
Ibos (Hautes-Pyrénées)

Ibos on kunta Lounais-Ranskassa Hautes-Pyrénées'n departementissa Midi- Pyrénées'n alueella. Kunnan nähtävyys on 1300-luvulta peräisin kirkko Collégiale Saint-Laurent.Tour de France 2015 ==Aiheesta muualla== ==Lähteet== Luokka:Hautes-Pyrénées’n kunnat
Jemtsa

Jemtsa () on Vienanjoen sivujoki Arkangelin alueen Plesetskin ja Holmogoryn piireissä Venäjällä. Sen pituus on 188 kilometriä, valuma-alueen laajuus 14 100 neliökilometriä ja keskimääräinen virtaus 70 kuutiometriä sekunnissa. Jemtsa saa alkunsa Onegajoen itäpuolelta Režma- ja Krestovajajoen yhtymäkohdasta. Se virtaa soiden keskellä kohti itää ja kääntyy vähitellen kohti koillista ja pohjoista. Yläjuoksulla on paljon koskia. Joki jäätyy vain alajuoksultaan, joka on liikennöintikelpoinen. Vasemmanpuoleiset sivujoet ovat Vaimuga, Tegra, Suhaja Šeleksa, Šeleksa ja Sjamenga, oikeanpuoleiset Bolšaja Tšatša, Joga, Mehrenga, Kotšmas, Ižožka ja Pjarga. Joen yläjuoksulla sijaitsevat Savinskin taajama ja Mirnyin kaupunki. Alajuoksu on tiheään asutettu. ==Lähteet== ==Aiheesta muualla== * Jemtsa Venäjän vesistörekisterissä Luokka:Arkangelin alueen joet Luokka:Vienanjoen vesistö
OnePlus 2

OnePlus 2 (lyhyemmin OP2, tunnetaan myös nimellä OnePlus Two) on kiinalaisen OnePlussan valmistama älypuhelin, joka on OnePlus Onen seuraaja. Siinä on uutuutena sormenjälkilukija, kotinäppäin ja paikka kahdelle SIM-kortille. Puhelimesta on kadonnut NFC-tuki ja muistikorttipaikka. Puhelinta myydään edeltäjänsä tavoin kutsujärjestelmällä, eikä sitä ole saatavilla kivijalkakaupoista. Puhelimesta on saatavilla 339 euron hintainen kolmen gigatavun keskusmuistilla ja 16 gigatavun flash-muistilla varustettu versio ja 399 euron hintainen neljän gigatavun keskusmuistilla ja 64 gigatavun flash- muistilla varustettu versio. Se esiteltiin 28. heinäkuuta 2015 Suomen aikaa, ja puhelin tuli myyntiin 11. elokuuta. == Ominaisuudet == OnePlus 2:ssa käytetään OnePlussan omaa OxygenOS 2.0 -käyttöjärjestelmää, joka pohjautuu Android 5.1:een. OnePlus luopui OnePlus Onessa käytetystä CyanogenModista riitauduttuaan sen valmistajan kanssa. Puhelimessa on 3 300 milliampeeritunnin akku ja USB Type-C -latausliitäntä. OnePlus 2 on saatavilla vain mustana, mutta sille on saatavilla helposti vaihdettavia StyleSwap-kuoria. === Tekniset tiedot === OnePlus 2:ssa on 1,8:n gigahertsin Snapdragon 810 -järjestelmäpiiri ja Adreno 430 -grafiikkasuoritin. === Kamera === OnePlus 2:ssa on 13 megapikselin takakamera kuudella linssillä ja lasertarkennuksella. Siinä on suuria 1,3 mikrometrin pikseleitä, f/2.0-aukko ja tupla-LED-salama. Etukameran tarkkuus on viisi megapikseliä. == Myynti == OnePlus 2 on myynnissä vain internetin kautta ja sen ostaminen vaatii kutsun. Koska kutsujen saaminen koettiin OnePlus Onen kohdalla liian hankalaksi, OnePlus antoi heti yli 30 kertaa enemmän kutsuja kuin OnePlus Onen julkistuksen yhteydessä. Kutsuja voi saada monella eri tavalla: keskustelupalstoilta, uudelta varauslistalta tai yhtiön pop up -myyntipisteistä. Lisäksi puhelimen ostajat saavat kutsuja jaettavaksi. OnePlus 2 on saatavilla Suomessa myös ilman kutsujärjestelmää Elisalta. == Lähteet == * === Viitteet === == Aiheesta muualla == * Kotisivut 2 Luokka:Android-pohjaiset laitteet Luokka:Wi-Fi-laitteet Luokka:Kosketusnäytölliset älypuhelimet Luokka:Vuoden 2015 matkapuhelimet
Chamaeleo monachus

Chamaeleo monachus on Jemeniin kuuluvalla Sokotran saarella tavattava kameleonttilaji. IUCN on luokitellut sen uhanalaisuudeltaan silmälläpidettäväksi lajiksi. ==Koko ja ulkonäkö== Muiden kameleonttilajien tapaan Chamaeleo namaquensis pystyy vaihtamaan väriään harmaan, ruskean ja vihreän väliltä. Ahdisteltuna se pitää sihisevää ääntä. Molekyylitutkimusten perusteella Chamaeleo namaquensis saattaa olla kameleonttien hyvin varhainen muoto. Laji kehittyi Sokotran irtauduttua Gondwanan muinaisesta mantereesta. Lajin kuvaili ensimmäisenä englantilainen eläintieteilijä John Edward Gray vuonna 1865. Hän luuli yksilön tulleen Madagaskarilta, sillä kameleontin briteille myyneet arabikauppiaat antoivat ilmeisesti siitä virheellistä tietoa. Lajin tajuttiin olevan Sokotran saarelta Isaac Balfourin tehtyä tutkimusmatkan saarelle vuonna 1880. ==Levinneisyys ja elinympäristö== Chamaeleo namaquensis on Sokotran saarelle kotoperäinen laji, eikä sitä tavata sen ulkopuolella. Se on yksi monista saaren endeemisistä lajeista ja ainoa saarella tavattava kameleontti. Sitä tavataan ympäri saarta laikuittain ja etenkin alueilla, joiden kasvillisuus on tiheää. ==Uhat ja suojelu== IUCN on luokitellut lajin uhanalaisuudeltaan silmälläpidettäväksi lajiksi. Sen suurimpana uhkana pidetään saaren ylilaidunnusta. Vuohet syövät saaren kasvistoa ja kameleonttia tavataan erityisesti tiheän kasvillisuuden alueilla. Sitä tavataan kuitenkin myös harvemman kasvillisuuden alueilla, joten laji on todennäköisesti kohtalaisen sopeutumiskykyinen tätä uhkaa ajatellen. Vuohien määrän lisääntyminen saattaa silti muodostaa uhan tulevaisuudessa. ==Lähteet== Luokka:Kameleontit
Matej Tóth

Matej Tóth (s. 10. helmikuuta 1983 Nitra, Tšekkoslovakia) on slovakialainen kilpakävelijä, joka kilpailee 20 ja 50 kilometrin kävelyssä. 185 senttimetriä pitkä ja 73 kilogrammaa painava Tóth edustaa Dukla Banská Bystricaa.http://www.sports-reference.com/olympics/athletes/to/matej- toth-1.html Hän on 50 kilometrin kävelyn olympiavoittaja ja maailmanmestari. == Ura == Tóth voitti 50 kilometrin kävelyn maailmanmestaruuden Pekingissä 2015 ajalla 3.40.32 ja olympiakultaa Rio de Janeirossa 2016 ajalla 3.40.58. Moskovan MM-kilpailuissa 2013 hän oli samalla matkalla neljäs, Lontoon olympialaisissa 2012 viides, Berliinin MM-kilpailuissa 2009 yhdeksäs ja Tokion olympialaisissa 2021 neljästoista. Daegussa 2011 ja Dohassa 2019 hän keskeytti. 20 kilometrin MM-kilpailussa hän on sijoittunut yhdeksänneksi 2009, 13:nneksi 2011, 14:nneksi Osakassa 2007 ja 21:nneksi Helsingissä 2005. Olympialaisissa hän sijoittui samalla matkalla 26:nneksi Pekingissä 2008 ja 32:nneksi Ateenassa 2004. Vuoden 2014 EM-kilpailuista Tóth saavutti hopeaa 50 kilometrin kävelystä ajalla 3.36.21. Berliinissä 2018 hän oli niin ikään toinen ajalla 3.47.27. 20 kilometrillä hän on ollut EM-kilpailuissa kuudes 2006 ja seitsemäs 2010. Kävelyn maailmancupissa hän voitti 50 kilometrin kilpailun Chihuahuassa 2010. Tóth pitää hallussaan Slovakian ennätystä 50 kilometrin kävelyssä ja halliennätystä 3 000 metrin kävelyssä. == Ennätykset == === Ulkona === Laji Tulos Paikka Päivä 20 kilometrin kävely 1.19.48 Dudince 22. maaliskuuta 2014 50 kilometrin kävely 3.34.38 NR Dudince 21. maaliskuuta 2015 === Sisällä === Laji Tulos Paikka Päivä 3 000 metrin kävely 10.57,32 NR Wien 12. helmikuuta 2011 == Lähteet == Luokka:Slovakialaiset kävelijät Luokka:Slovakialaiset olympiavoittajat Luokka:Vuonna 1983 syntyneet Luokka:Elävät henkilöt
Jemtsa (taajama)

Jemtsa (, myös Jomtsa, Ёмца) on maalaiskunta ja sen keskustaajama Arkangelin alueen Plesetskin piirissä Venäjällä. Se sijaitsee Konošan ja Obozerskin välisen rautatien varrella 50 kilometriä Plesetskistä pohjoiseen. Taajamassa on 1 100 ja kunnassa 1 400 asukasta (vuonna 2012). ==Maantiede ja asutus== Jemtsan kunnan pinta-ala on 1 349,63 neliökilometriä. Se rajoittuu pohjoisessa Plesetskin piirin Obozerskin ja etelässä Savinskin kuntiin, lännessä Arkangelin alueen Onegan piiriin sekä idässä Holmogoryn piiriin ja Mirnyin kaupunkipiirikuntaan. Pinta-alasta 96,8 % on metsää. Kunnan alueella virtaa Jemtsan sivujoki Šeleksa. Seudulla on paljon soita ja karsti-ilmiöitä. Hyötykaivannaisiin kuuluvat karbonaattimineraalit, hiekka ja sora. Kunnassa sijaitsee pieni osa Permilovon rauhoitusalueesta. Keskustaajaman lisäksi kuntaan kuuluu Verhovskin asutus, jossa on reilut 300 asukasta. Taajaman asukasluvun kehitys 1959 1970 1979 1989 2002 2010 8 807 6 881 4 900 2 266 1 498 1 067 ==Historia== Jemtsa on saanut alkunsa metsätyöläisten asutuksesta. Vuonna 1943 se sai kaupunkimaisen taajaman statuksen, joka poistettiin vuonna 2013. ==Liikenne, talous ja palvelut== Etelästä Arkangeliin johtavalla rautatiellä on Jemtsan ja Kuhtoozjorskajan asemat. Jemtsan kautta kulkee Arkangelin ja Kargopolin välinen asfaltoitu maantie. Taajamasta on linja- autoyhteys Plesetskiin. Kunnan läpi kulkevat myös kaukoliikenteen linja-autot. Seudun pääelinkeinot ovat puunhankinta ja rautatieliikenne. Maataloutta edustavat yksityiset palstaviljelmät. Kunnan alueella toimii Pohjoisen federaationyliopiston metsäntutkimusalue. Keskustaajaman palveluihin kuuluvat lastentarha, keskikoulu, kerhotalo, kirjasto ja pieni poliklinikka. ==Lähteet== ==Aiheesta muualla== * Jemtsan kunnan sivusto * Jemtsan kunta Plesetskin piirin sivustolla Luokka:Plesetskin piiri
Nedjeljko Mihanović

Nedjeljko Mihanović (16. helmikuuta 1930 Sitno Donje – 27. tammikuuta 2022https://www.jutarnji.hr/vijesti/hrvatska/umro-nedjeljko-mihanovic-bivsi- predsjednik-sabora-i-istaknuti-povjesnicar-knjizevnosti-15150538) oli kroatialainen poliitikko ja Kroatian parlamentin puhemies. Hän kävi Zagrebin yliopiston ja oli myös Kroatian akatemian jäsenenä. Mihanovićista tuli puhemies vuonna 1994, mutta jäi eläkkeelle ja jätti puhemiehen viran kokonaan vuonna 1995.http://info.hazu.hr/hr/clanovi_akademije/osobne_stranice/nmihanovic ==Lähteet== ===Viitteet=== Luokka:Kroatialaiset poliitikot Luokka:Puhemiehet Luokka:Vuonna 1930 syntyneet Luokka:Vuonna 2022 kuolleet
Humber Hawk

Humber Hawk on vuosina 1945–1967 valmistettu englantilainen keskikokoinen auto, jota valmisti Rootes Group -autoteollisuusyhtymä. Kaikki Hawkin korimallit olivat neliovisia ja takavetoisia. == Series I-IVA (1957–1967) == Humber Hawkin viimeisin korimalli esiteltiin toukokuussa 1957. Mallia valmistettiin vuosina 1957–1967. Hawk on hyvin leveä ja sen yhtenäiselle etuistuimelle mahtuu kolme. Hawk rekisteröitiin Suomessa kuudelle hengelle. Lisävarusteena oli saatavana erillisistuimet eteen. Tekniikan Maailma 2/1958, koeajo Humber Hawkissa on nelitahtinen nelisylinterinen 2267 cm³ rivimoottori. Suurin teho on 58 kW / 4400 r/min (78 hv). Suurin vääntömomentti 162,5 Nm / 2300 r/min (DIN, liioitteleva SAE-vääntömomentti 175 Nm). Humberissa melu ei ole ongelma, sillä moottorin ääni ei kuulu sisälle. Vaihteita on viisi, joista viitosta kutsuttiin ylivaihteeksi. Lisävarusteena oli saatavissa Borg-Warner automaattivaihteisto. Tekniikan Maailman 2/1958 koeajossa Hawk kiihtyi 0-80 km/t 13,5 sekunnissa, 0-100 km/t 22,2 sekunnissa ja 0-120 km/t 36,9 sekunnissa. Huippunopeus on 134 km/t. Humberia toi Suomeen Autola Oy. Vuonna 1958 Hawkin hinta oli Suomessa 1.310.000 markkaa ja 1959 1.225.000 markkaa. Vuoden 1958 kalliimpi hinta johtui ylimääräisestä tilapäisestä autontuontiverosta, jota oli hinnassa 210.000 markan edestä. == Mitat == Pituus 4693 mm Leveys 1765 mm Korkeus 1549 mm Akseliväli 2794 mm Raideleveys (edessä / takana) 1422 mm / 1408 mm Omapaino 1420 kg == Lähteet == Luokka:Brittiläiset automerkit Luokka:1940-luvun autot Luokka:1950-luvun autot Luokka:1960-luvun autot
Karl Marx -seura

Karl Marx -seura ry on suomalainen, keväällä 1997 perustettu yhdistys, jonka tarkoituksena on edistää Karl Marxin tieteellisen ja filosofisen perinnön tutkimista, kehittelyä ja siitä käytävää kriittistä keskustelua. Seuran puheenjohtaja on Vesa Oittinen. Seura haluaa tuoda yhteen dialektisen ajattelutradition ongelmista sekä vaihtoehtoisista yhteiskunta- ja taloustieteellisistä teorioista kiinnostuneita ihmisiä. Seuralla ei ole puoluepoliittisia kytkentöjä eikä se edellytä jäseniltään mitään maailmankatsomuksellista sitoutumista. Seuran toimintaan kuuluu muun muassa tieteellisten ja tiedettä popularisoivien seminaarien järjestäminen, julkaisutoiminta sekä yhteydenpito muihin koti- ja ulkomaisiin yhdistyksiin, erityisesti tieteellisiin seuroihin. Seura on järjestänyt yksin tai yhteistyössä muiden yhdistysten kanssa seminaareja ja keskustelutilaisuuksia muun muassa reaalisosialismin romahduksesta, Evald Iljenkovin filosofiasta, Raoul Palmgreninsta ja suomalaisesta vasemmistoälymystöstä, Eduard Bernsteinin ajankohtaisuudesta, Bertolt Brechtistä, Forssan kokouksesta, Venäjästä, Marxin luontokäsityksestä ja uusliberalismista. Seura tukee kansainvälistä Historisch-Kritisches Wörterbuch des Marxismus -projektia ja sillä on kontaktiverkosto Marx- ja marxismin tutkimusta harjoittaviin instituutioihin eri puolilla maailmaa. Karl Marx- seura on Tieteellisten seurain valtuuskunnan (TSV) jäsen vuodesta 2009 alkaen. Syksyllä 2011 seurassa oli noin 150 jäsentä, joista suuri osa tutkija- ja yliopistomaailmasta. == Katso myös == * Marxilaisen yhteiskuntatieteen seura == Lähteet == == Aiheesta muualla == * Karl Marx -seuran kotisivut * Karl Marx -seuran facebook sivut Luokka:Suomalaiset marxilaiset järjestöt Luokka:Karl Marx
Tommi Rantala

Tommi Rantala (s. 30. tammikuuta 1984 Karkkila) on suomalainen maahockeyn pelaaja, joka edustaa SM-sarjassa turkulaista HC Kilpparia. Maahockeyn Suomenmestaruuden Rantala on voittanut HC Kilpparin riveissä kahdeksan kertaa vuosina 2013-2016, 2018-2020 ja 2022. Maahockeyn SM-sarjan pistepörssin Rantala on voittanut vuosina 2014 (16+5=21), 2018 (15+1=16) ja 2019 (13+7=20). Sisähockeyn Suomenmestaruuden Tommi Rantala on voittanut seitsemän kertaa 2010 ja 2014-2019. Sisähockeyn pistepörssin ykköspaikan Rantala on kirjannut nimiinsä vuosina 2015 (25+20=45), 2016 (15+5=20) ja 2018 (27+16=43). Hockey 5 -pelimuodon Suomenmestaruuden Rantala on voittanut kolme kertaa vuosina 2018, 2019 ja 2021. Hockey5 -pelimuodon pistepörssin Rantala on voittanut kertaalleen vuonna 2018 (10+2=12). Vuonna 2018 Tommi Rantala teki HC Kilpparin riveissä palloiluhistoriaa voittaen kolmen eri pelimuodon Suomenmestaruuden ja niiden pistepörssit saman kalenterivuoden aikana: maahockey (15+1), sisähockey (27+16) ja hockey5 (10+2). Maajoukkueessa Rantala debytoi ensimmäisen kerran 9.9.2007 Predanovcin (SLO) EuroHockey Championship II -turnauksessa. Vuonna 2014 Rantala valittiin Euroopan Hockeyliiton (EHF) koulutusohjelmaan (C4E), jonka tarkoituksena on jakaa maahockeyn huippuvalmennusosaamista eurooppalaisille jäsenmaille. Urheilutoimittajain Liiton Lajien parhaat -valintatilaisuudessa 12. tammikuuta 2016 Helsingissä Tommi Rantala valittiin vuoden 2015 maahockeypelaajaksi Suomessa. Rantala saavutti toistamiseen lajinsa parhaan tittelin vuonna 2020, jolloin Urheilutoimittajain Liiton -valintatilaisuudessa 13. tammikuuta 2021 Helsingissä hänet valittiin vuoden 2020 maahockeypelaajaksi . == Lähteet == * Tommi Rantala Competitions as an athlete (FIH) === Viitteet === == Aiheesta muualla == * Sopivan vanha ja likainen parketti toi Raumalle Raumalainen.fi. 15.1.2014. * Karkkilalaislähtöinen Tommi Rantala palkittiin urheilugaalassa lajinsa parhaana Karkkilalainen. 26.1.2021. * Maahockeyn SM-kultaa Turkuun Turun Sanomat. 13.9.2015. * Maahockeyllä pitkät perinteet Suomessa Sotilasurheilu. Suomen Sotilasurheiluliiton julkaisu. 26.2.2021. * Vieraskynä: Maaottelu Velodromilla Tuuletuksia! -blogi Urheilumuseo. 21.12.2017. * Urheilijan silmin: Tommi Rantala HC Kilppari. Urheilumuseo. Youtube. 29.5.2018. Luokka:Suomalaiset maahockeypelaajat Luokka:Vuonna 1984 syntyneet Luokka:Elävät henkilöt
Spicy Horse

Spicy Horse () on Kiinan Shanghaissa perustettu itsenäinen videopelien kehittäjä. Spicy Horsen ensimmäinen peli on American McGees Alice, jonka kehittivät vuonna 2007 Anthony Jacobson ja Adam Lang. == Historia == Studio aloitti toiminnansa vuonna 2007, sitä kutsuttiin episodipelien uranuurtajaksi. Se on tällä hetkellä Länsi-Kiinassa suurin yksittäinen kehittäjä. Spicy Horse työllistää yli 70 työntekijää studiollaan Zhabein alueella Shanghaissa. Yhtiö käyttää pelien suunittelussa "core team" -menetelmää, ja luovaan työhön se käyttää ulkopuolista työvoimaa suunnatakseen voimavaransa ydinosaamiseensa, pelien kehittämiseen. Luokka:Kiinalaiset videopeliyritykset